OFICIAL | Campionatul Liga 3 rămâne neschimbat, tot cu 100 de echipe împărțite în zece serii! Ediția 2022-2023 se va desfășura cu aceleași coordonate ca precedentul sezon, în trei faze

Nu doar campionatul Ligii 2 va continua în același format în care s-a desfășurat în ediția 2021-2022, ci și cel al Ligii 3.

Deși s-a tot zvonit că noul sezon al celui de-al treilea eșalon ar putea avea un nou format, cu serii mai puține și echipe mai multe în componența lor, Federația Română de Fotbal a decis să meargă exact pe varianta în care Liga 3 s-a desfășurat în ediția 2021-2022. Această variantă de campionat fusese creată special pentru perioada de pandemie, însă federația a fost mulțumită de modul în care a decurs totul și s-a hotărât să meargă în aceeași direcție.

Noul sezon al campionatului Liga 3, ediția 2022-2023, va debuta în data de 27 august 2022.

”Aprobă cu unanimitate de voturi ca sistemul competițional pentru Liga a 3-a să rămână nemodificat pentru sezoanele următoare”, a sunat decizia Comitetului Executiv al FRF din data de 29 iunie 2022.

Sezonul de Liga 3 ediția 2022/2023 se joacă în trei faze, exact ca sezonul precedent

Campionatul Liga 3, ediția 2022-2023, va avea în componență tot un total de 100 de echipe, împărțite în mod egal în zece serii. Competiția se dispută în trei faze.

În Faza I are loc sezonul regular, 10 serii, cu 10 echipe fiecare, cu meciuri tur-retur, rezultând un total de 18 etape, adică 18 meciuri de fiecare formație.

Faza a II-a este numită partea de campionat în care în fiecare serie se va disputa un play-off, între primele patru clasate, și un play-out, între celelalte șase echipe din clasament.

Play-off-ul se va juca în format tur-retur-tur, cu un total de 9 etape (pe baza tabelei Berger de 4). Play-out-ul se va juca în format tur-retur, 10 etape (pe baza tabelei Berger de 6).

Locul ocupat de fiecare echipă în clasamentul final al sezonului regular va da ordinea la stabilirea meciurilor pentru play-off, respectiv play-out. Locul 1 în sezonul regular este poziția 1 în play-off, respectiv locul 5 în sezonul regular este poziția 1 în play-out, ș.a.m.d.

După încheierea Fazei a II-a se trece la ultima partea de campionat. În Faza a III-a vor participa doar primele două clasate din play-off-uri, 20 de echipe în total. Se vor disputa două runde de baraj.

În runda semifinală – cele 20 de echipe vor fi împerecheate în zece dueluri în dublă manșă. Echipele de pe locurile 1 vor fi gazdă în manșa retur.

Ordinea desfășurării meciurilor din runda semifinală a barajelor de promovare în Liga 2:

B1: Locul 1, Seria 1 v Locul 2, Seria 2

B2: Locul 1, Seria 2 v Locul 2, Seria 1

B3: Locul 1, Seria 3 v Locul 2, Seria 4

B4: Locul 1, Seria 4 v Locul 2, Seria 3

B5: Locul 1, Seria 5 v Locul 2, Seria 6

B6: Locul 1, Seria 6 v Locul 2, Seria 5

B7: Locul 1, Seria 7 v Locul 2, Seria 8

B8: Locul 1, Seria 8 v Locul 2, Seria 7

B9: Locul 1, Seria 9 v Locul 2, Seria 10

B10: Locul 1, Seria 10 v Locul 2, Seria 9

Ulterior, cele zece câștigătoare ale primei runde vor fi împerecheate în cinci dueluri ce vor fi decise în dublă manșă. De această dată însă, gazda meciului tur va fi decisă prin tragere la sorți.

Meciurilor din runda finală a barajelor de promovare în Liga 2:

Învingătoarea B1 v Învingătoarea B2

Învingătoarea B3 v Învingătoarea B4

Învingătoarea B5 v Învingătoarea B6

Învingătoarea B7 v Învingătoarea B8

Învingătoarea B9 v Învingătoarea B10

Cele cinci învingătoare ale rundei finale vor promova în sezonul 2022-2023 de Liga 2.

FRF a fost mulțumiță, astfel, de competiția în care singurele echipe care nu au pierdut niciun meci în tot sezonul, fie regular, fie în play-off, și au cedat în chiar ultimul joc al rundei finale a barajului de promovare, au ajuns să rateze accederea în Liga 2. Este vorba despre CSM Reșița și CS Hunedoara.

Retrogradează în Liga 4 21 de echipe

Vor retrograda direct ultimele două clasate (locurile 5 și 6) din cele zece turnee de play-out, cât și echipa situată pe locul 4 în play-out cu cea mai slabă linie de clasament.

În total vor retrograda în Liga 4 21 de echipe și vor promova în Liga 3 cele 21 de campioane județene câștigătoare de baraj.

https://liga2.prosport.ro/seria-1/exclusiv-noul-sezon-de-liga-2-editia-2022-2023-se-va-desfasura-exact-in-acelasi-mod-ca-precedentul-campionat-cand-incepe-echipele-care-ar-trebui-sa-ia-startul-si-modul-in-care-se-promoveaza-si-r-19236034

https://liga2.prosport.ro/liga-3/echipele-promovate-in-liga-3-in-urma-meciurilor-de-baraj-surpriza-mare-la-sibiu-unde-noul-fc-inter-a-ratat-obiectivul-cs-dinamo-a-castigat-si-in-retur-iar-scorul-zilei-a-fost-inregistrat-de-campio-19235709

https://liga2.prosport.ro/seria-1/poli-timisoara-si-unirea-constanta-iau-locul-echipelor-academica-clinceni-si-gaz-metan-medias-in-noul-sezon-de-liga-2-frf-a-anuntat-cluburile-cu-certificare-pentru-editia-2022-2023-a-esalonului-secun-19235835

https://liga2.prosport.ro/seria-1/au-fost-stabilite-datele-de-inceput-ale-noilor-sezoane-de-liga-2-si-liga-3-editia-2022-2023-cupa-romaniei-incepe-prima-chiar-si-inainte-de-liga-1-19231902

Articolul OFICIAL | Campionatul Liga 3 rămâne neschimbat, tot cu 100 de echipe împărțite în zece serii! Ediția 2022-2023 se va desfășura cu aceleași coordonate ca precedentul sezon, în trei faze apare prima dată în Liga 2.